                   ORDIN   Nr. 291 din 12 februarie 2007

privind aprobarea Procedurii de notificare a produselor cosmetice de uz uman care sunt puse pe piaţă pe teritoriul României

EMITENT:      MINISTERUL SĂNĂTĂŢII PUBLICE

PUBLICAT  ÎN: MONITORUL OFICIAL  NR. 117 din 16 februarie 2007

    În conformitate cu prevederile art. 6 lit. f) pct. 1 din titlul I "Sănătatea publică" al Legii nr. 95/2006 privind reforma în domeniul sănătăţii, cu modificările şi completările ulterioare, şi ale art. III din Legea nr. 469/2006 pentru modificarea şi completarea Legii nr. 178/2000 privind produsele cosmetice,

    în temeiul prevederilor Hotărârii Guvernului nr. 862/2006 privind organizarea şi funcţionarea Ministerului Sănătăţii Publice,

    văzând Referatul de aprobare al Autorităţii de Sănătate Publică din cadrul Ministerului Sănătăţii Publice nr. E.N. 1.409/2007,

    ministrul sănătăţii publice emite următorul ordin:

    ART. 1

    Se aprobă Procedura de notificare a produselor cosmetice de uz uman care sunt puse pe piaţă pe teritoriul României.

    ART. 2

    Înainte de prima plasare pe piaţa Comunităţii Europene, un produs cosmetic se notifică în România, în următoarele condiţii:

    a) este fabricat în România;

    b) este importat în România din ţări terţe, care nu sunt membre ale Comunităţii Europene, şi informaţiile nu au fost notificate autorităţilor competente din alte state membre ale Comunităţii Europene.

    ART. 3

    (1) Producătorul, importatorul sau reprezentantul autorizat al producătorului extern transmite Autorităţii de Sănătate Publică din cadrul Ministerului Sănătăţii Publice, în formă scrisă şi electronică, formularul de notificare prevăzut în anexa care face parte integrantă din prezentul ordin.

    (2) Producătorul, importatorul sau reprezentantul autorizat al producătorului extern este obligat să notifice Autorităţii de Sănătate Publică din cadrul Ministerului Sănătăţii Publice, în formă scrisă şi electronică, încetarea fabricării/importului, precum şi orice modificări ale datelor cuprinse în anexă, în termen de 30 de zile de la data la care acestea au survenit.

    (3) Ministerul Sănătăţii Publice publică formularul electronic de notificare pe site-ul oficial al instituţiei.

    ART. 4

    (1) Autoritatea de Sănătate Publică din cadrul Ministerului Sănătăţii Publice evaluează conformitatea documentaţiei transmise electronic.

    (2) În urma evaluării prevăzute la alin. (1), produsul cosmetic notificat va fi inclus pe lista produselor cosmetice notificate, care este adusă la cunoştinţa celor interesaţi prin publicarea pe site-ul oficial al instituţiei.

    ART. 5

    Produsele cosmetice aflate pe piaţă trebuie renotificate, în conformitate cu prevederile art. 2, în termen de 3 luni de la data intrării în vigoare a prezentului ordin.

    ART. 6

    Autoritatea de Sănătate Publică din cadrul Ministerului Sănătăţii Publice, precum şi producătorii, importatorii şi reprezentanţii autorizaţi ai producătorului extern vor duce la îndeplinire prevederile prezentului ordin.

    ART. 7

    La data intrării în vigoare a prezentului ordin se abrogă Ordinul ministrului sănătăţii nr. 287/2005 privind aprobarea Procedurii de notificare a produselor cosmetice de uz uman, publicat în Monitorul Oficial al României, Partea I, nr. 299 din 11 aprilie 2005.

    ART. 8

    Prezentul ordin se publică în Monitorul Oficial al României, Partea I.

                         Ministrul sănătăţii publice,

                          Gheorghe Eugen Nicolăescu

    ANEXA 1

                           FORMULAR DE NOTIFICARE

    1. TIP DE NOTIFICARE A PRODUSULUI COSMETIC

     _

    |_| Prima notificare

     _

    |_| Notificarea oricăror modificări ale datelor

     _

    |_| Notificare de încetare a fabricării/importului

    2. DATE DESPRE NOTIFICATOR (numele, adresa, telefon, fax, adresa electronică, numărul de înregistrare la registrul comerţului)

     _

    |_| Producător ...........................................................

     _

    |_| Importator ...........................................................

     _

    |_| Reprezentant autorizat al producătorului extern ......................

    3. DATE DESPRE PRODUSUL COSMETIC

     _

    |_| Denumirea comercială

     _

    |_| Funcţia de produs cosmetic

    Creme, emulsii, loţiuni, geluri şi uleiuri pentru piele (mâini, faţă,   _

    picioare etc.)                                                         |_|

    Măşti pentru faţă (cu excepţia produselor care acţionează ca abrazive   _

    superficiale ale pielii pe cale chimică)                               |_|

                                                                            _

    Baze nuanţatoare (lichide, paste, pudre etc.)                          |_|

                                                                            _

    Pudre de machiaj, pudre după baie, pudre igienice etc.                 |_|

                                                                            _

    Săpunuri de toaletă, săpunuri deodorante etc.                          |_|

                                                                            _

    Parfumuri, ape de toaletă, ape de colonie etc.                         |_|

                                                                            _

    Preparate pentru baie şi duş (săruri, spume, uleiuri, geluri etc.)     |_|

                                                                            _

    Depilatoare                                                            |_|

                                                                            _

    Deodorante şi antiperspirante                                          |_|

    Produse pentru îngrijirea părului:

                                                                            _

    - nuanţatoare şi decolorante;                                          |_|

                                                                            _

    - produse pentru ondulare, îndreptare şi fixare                        |_|

                                                                            _

    - produse pentru aranjare (decorare);                                  |_|

                                                                            _

    - produse pentru curăţare (loţiuni, pudre, şampoane etc.);             |_|

                                                                            _

    - produse de condiţionare (loţiuni, creme, uleiuri etc.);              |_|

                                                                            _

    - produse de coafare (loţiuni, lacuri, briantine etc.)                 |_|

                                                                            _

    Produse pentru ras (creme, spume, loţiuni etc.).                       |_|

                                                                            _

    Produse pentru machiaj şi îndepărtarea acestuia de pe faţă şi ochi     |_|

                                                                            _

    Produse destinate aplicării pe buze                                    |_|

                                                                            _

    Produse pentru îngrijirea dinţilor şi a gurii                          |_|

                                                                            _

    Produse pentru îngrijirea unghiilor şi decorarea lor                   |_|

                                                                            _

    Produse pentru igiena intimă externă                                   |_|

                                                                            _

    Produse pentru băi de soare (plajă)                                    |_|

                                                                            _

    Produse pentru bronzare fără soare                                     |_|

                                                                            _

    Produse de albire a pielii                                             |_|

                                                                            _

    Produse antirid                                                        |_|

     _

    |_| Adresa la care se află dosarul produsului cosmetic

    4. ŢARA DE ORIGINE PENTRU PRODUSUL COSMETIC FABRICAT ÎN AFARA TERITORIULUI

    COMUNITĂŢII EUROPENE

    5. DECLAR PE PROPRIA RĂSPUNDERE CĂ:

     _

    |_| datele şi informaţiile de mai sus sunt corecte;

     _

    |_| îmi asum responsabilitatea conformităţii produselor cosmetice

        fabricate/importate cu prevederile legale în vigoare;

     _

    |_| produsul nu a mai fost notificat pe teritoriul Comunităţii Europene.

    Numele:

    Semnătura:

    Data:

                              ---------------
